open-index/open-wikipedia-markdown huggingface dataset:
Γεώργιος Τζίνης

Ο **Γεώργιος Τζίνης** ήταν Έλληνας δικηγόρος και επιχειρηματίας.

## Βιογραφικά στοιχεία
Γεννήθηκε στην Πάτρα και ήταν γιος του κτηματίας Θεόδωρου Τζίνη. Σπούδασε νομικά στο πανεπιστήμιο Αθηνών και συμπλήρωσε τις σπουδές του στο Παρίσι.

Ασχολήθηκε με το εμπόριο και απέκτησε εκτάσεις στο βορειοδυτικό τμήμα της Πάτρας, όπου μέχρι σήμερα ονομάζεται Τζίνη. Υπήρξε ιδρυτικό μέλος και ταμίας της Φιλαρμονικής Εταιρείας Πατρών καθώς και πρώτος πρόεδρος της Παναχαϊκής Γυμναστικής Ένωσης, πρόδρομου της Παναχαϊκής, κατά την περίοδο 1891 - 1892. Διετέλεσε μέλος στο διοικητικό συμβούλιο του δημοτικού βρεφοκομείου, μέλος του φιλολογικού συλλόγου Παρνασσός και πρόξενος της Ρουμανία ενώ είχε τιμηθεί και με τον χρυσό σταυρό του Σωτήρα.

Απεβίωσε το 1893 στην Πάτρα.

## Αναφορές


Γεωργιος
Κατηγορία:Παναχαϊκή Γ.Ε.
Κατηγορία:Έλληνες επιχειρηματίες
Κατηγορία:Έλληνες δικηγόροι του 19ου αιώνα
Αγγολόγι

Το **αγγολόγι** ή **αγκολόγι** ή **αγγολόι** είναι ονομασία αλιευτικού εργαλείου με το οποίο αλιεύονται κυρίως οστρακοειδή (π.χ. στρείδια, μύδια, χτένια κ.λπ). 
Το εργαλείο αυτό είναι ένα μακρύ κοντάρι που καταλήγει σε μεταλλική στεφάνη, από την οποία και φέρεται σχετικό μικρό δίχτυ υπό μορφή σάκου. Μικρό μέγεθος αυτού του εργαλείου είναι η απόχη. Ο ψαράς (ή στρειδευτής ή στρειδιάρης όπως συνηθίζεται να λέγεται κατά το είδος του ψαρέματος) βυθίζει το κοντάρι στη θάλασσα και το σέρνει στο βυθό με συνέπεια να εκριζώνει τα υφιστάμενα όστρακα.

Κατά τον γνωστό παλαιότερα γλωσσολόγο Φιλήντα το όνομα του εργαλείου προέρχεται από τη λέξη «άγγη» (= όστρακο) + το ρήμα «λέγω» (= συλλέγω).
* Ανάλογο εργαλείο είναι και το «πινολόγι», με το οποίο αλιεύονται οι πίνες.

Κατηγορία:Αλιευτικά εργαλεία
Πυροσβεστείο Πάτρας

Το **Πυροσβεστείο** είναι συνοικία της Πάτρας η οποία βρίσκεται κοντά στο κέντρο της πόλης, νοτιοανατολικά του Αγίου Διονυσίου. Κεντρικό σημείο της περιοχής είναι η *Πλατεία Πυροσβεστείου*, που βρίσκεται στη συμβολή των οδών Κορίνθου και 28ης Οκτωβρίου (πρώην Καρόλου). Πήρε την ονομασία της από τον κοντινό κεντρικό πυροσβεστικό σταθμό. 

Στη συνοικία του Πυροσβεστείου, και συγκεκριμένα στην τότε οδό Καρόλου (σήμερα 28ης Οκτωβρίου), το πρωί της 28ης Οκτωβρίου 1940, κατά τον αεροπορικό βομβαρδισμό της πόλης από την Ιταλική πολεμική αεροπορία, έπεσε η πρώτη βόμβα του πολέμου. Η οδός Καρόλου οδηγεί στην περιοχή του Δασυλλίου, περιοχή αναψυχής και πράσινου πολύ κοντά στον πυκνό οικιστικό ιστό της πόλης.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα: *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Κατηγορία:Συνοικίες της Πάτρας
Χαμάμ

thumb|right|250px|Εσωτερικό ενός χαμάμ
Το **χαμάμ** (ή Τουρκικό μπάνιο) είναι η Ανατολική έκδοση του ατμόλουτρου και θεωρείται η υγρή έκδοση της σάουνας. Τα χαμάμ έπαιξαν καθοριστικό ρόλο στην κουλτούρα των Ανατολικών χωρών καθώς ήταν μέρη συναντήσεων, εξαγνισμού και αρχιτεκτονικής ομορφιάς. Οι Ευρωπαίοι γνώρισαν τα χαμάμ μέσω επαφών με την Τουρκία, ώς εκ τούτου, μετονόμασαν τα χαμάμ σε **Τουρκικά χαμάμ**.

Στη Δυτική Ευρώπη και ιδιαίτερα κατά τη Βικτωριανή εποχή, τα χαμάμ ήταν μέθοδος σωματικού εξαγνισμού και χαλάρωσης.

Στις μέρες μας, χαμμάμ και κέντρα χαλάρωσης με χαμάμ υπάρχουν παγκοσμίως, προσφέροντας στιγμές ξεκούρασης σε όσους τα προτιμούν. Ανέκαθεν τα χαμάμ χρησιμοποιούνταν από άνδρες και γυναίκες (διαφορετικοί χώροι ή ίδιος χώρος αλλά διαφορετικές ώρες). Στην Ελλάδα, το αρχαιότερο σε λειτουργία χαμάμ βρίσκεται στην Πάτρα και χρονολογείται από το 1400. Στην Αθήνα, λειτουργούν τέσσερα ανδρικά χαμάμ ενηλίκων. Χαμάμ λειτουργούσαν και στη Θεσσαλονίκη στο μεγαλύτερο μέρος του εικοστού αιώνα. Το τελευταίο, τα "Λουτρά Φοίνιξ" έκλεισε με τους σεισμούς του 1978.

## Βιβλιογραφία για λουτρά στην Ελλάδα
* 
* 
* 
* 
## Εξωτερικοί σύνδεσμοι

Κατηγορία:Λουτρά
Κατηγορία:Πολιτισμός της Οθωμανικής Αυτοκρατορίας
Κατηγορία:Πολιτισμός της Τουρκίας
Εδωμίτες

Η  **Ιδουμαία** ήταν ιστορική περιοχή κατοικημένη από Σημίτες, ευρισκόμενη νότια της Ιουδαίας και της Νεκράς Θάλασσας. Αναφέρεται στη Βίβλο ως Βασίλειο του Εδώμ, την 1η χιλιετία π.Χ. (Εποχή του Σιδήρου), ενώ στην Κλασική Αρχαιότητα, το όνομα "Ιδουμαία" χρησιμοποιείτο για μια μικρότερη έκταση γης στην ίδια περιοχή. 

Οι κάτοικοί της, οι **Εδωμίτες** ή **Ιδουμαίοι**, ήταν αρχαίος λαός, νότιοι γείτονες των Μωαβιτών. Η χώρα τους, το Βασίλειο του Εδώμ, εκτεινόταν κυρίως ανατολικά της Αραβά. Σύμφωνα με τις Εβραϊκές Γραφές, ήταν απόγονοι του Ησαύ, ο οποίος ήταν αδελφός του Ιακώβ (Ισραήλ) και γιος του Ισαάκ. Το όνομα Εδώμ από το οποίο προέρχεται το όνομα "Ιδουμαία", σημαίνει κόκκινος στα Εβραϊκά, και ήταν το παρατσούκλι του Ησαύ, λόγω του κοκκινωπού του χρώματος. 

## Σχέσεις με τον λαό Ισραήλ
Οι Εδωμίτες, όπως οι Μωαβίτες, αρνήθηκαν το πέρασμα του λαού του Ισραήλ από τις περιοχές τους κατά την εποχή της εποίκησης - κατάκτησης, της υπό τον Γιαχβέ, όπως υποστήριζαν, «Υποσχεμένης Γης», στη Χαναάν. Έτσι, οι Εδωμίτες συνέχισαν να συμπεριφέρονται εχθρικά προς τους εισβολείς Ισραηλίτες. 

Τον 6ο αιώνα π.Χ., μετά την πτώση της Ιερουσαλήμ, πολλοί εξ αυτών μετανάστευσαν στη Νότια Ιουδαία και στους επόμενους αιώνες τούς ακολούθησαν και άλλοι, όταν τα εδάφη τους έγιναν τμήμα του Βασιλείου των Ναβαταίων. Έτσι, η νότια Ιουδαία κατέληξε να ονομάζεται Ιδουμαία (*Α΄ Μακκαβαίων 4:29, 5:65*) και οι κάτοικοι Ιδουμαίοι (*Ευαγγέλιο Μάρκου 3:8*).

Οι Ηρώδεις που κυβερνούσαν την Παλαιστίνη στην εποχή της Καινής Διαθήκης ήταν Ιδουμαίοι.

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.660.

Κατηγορία:Αρχαίοι λαοί
Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Παλαιστίνη
Κατηγορία:Ιστορία του Ισραήλ
Μωαβίτες

Οι **Μωαβίτες** ήταν αρχαίος Βιβλικός λαός. Ήταν οι κάτοικοι της χώρας που περικλείεται στα βόρεια από την Αμμών, δυτικά από τη Νεκρά Θάλασσα, και στα νότια από την Εδώμ. 

Οι Μωαβίτες, οι οποίοι θεωρούνται απόγονοι του Μωάβ, γιου του Λωτ, ο οποίος ήταν ανεψιός του Αβραάμ,πέρασαν από τις ίδιες φάσεις που πέρασαν οι Αμμωνίτες και οι Εδωμίτες βρισκόμενοι σε σύγκρουση με τους Ισραηλίτες όταν τους αρνήθηκαν τη διέλευση μέσα από τα εδάφη τους στη εποχή της κατάκτησης. 

Ειδικά η δική τους περιγραφή ενός επεισοδίου κατά τον 8ο αιώνα π.Χ. δίνεται στη Μωαβιτική Λίθο (Στήλη του Μεσά). Στην πλάκα αυτή διαφαίνεται ότι οι Μωαβίτες μιλούσαν μια σύμμεικτη γλώσσα, με σημιτικά και χαναανιτικά στοιχεία, πολύ συγγενική με την εβραϊκή.

## Δείτε επίσης
* Μωαβιτική Λίθος
* Μεσά

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.661.

## Εξωτερικοί σύνδεσμοι
*
Πλατεία Κουμουνδούρου

Η **Πλατεία Κουμουνδούρου**, επίσης γνωστή ως *Πλατεία Ελευθερίας*, είναι μία από τις πιο γνωστές πλατείες του κέντρου των Αθηνών, επί της Οδού Πειραιώς, παλαιότερα γνωστής ως «Οδός Παναγή Τσαλδάρη». Περιμετρικά αυτής έχει αναπτυχθεί η ομώνυμη συνοικία. Η ονομασία της δόθηκε εις μνήμην του Αλέξανδρου Κουμουνδούρου, πρωθυπουργού της χώρας στα μέσα του 19ου αιώνα. Στην οδό Πειραιώς βρισκόταν η οικία του. Το επίσημο όνομα της πλατείας σήμερα, αν και σπάνια χρησιμοποιούμενο, είναι *Πλατεία Ελευθερίας*.

## Η ομώνυμη συνοικία

Η συνοικία της **Πλατείας Κουμουνδούρου** βρίσκεται ανάμεσα στις συνοικίες Ομόνοια, Κεραμεικός, Μεταξουργείο, Γκάζι, Θησείο, Μοναστηράκι και Ψυρρή. Πήρε τ' όνομά της απ' την Πλατεία Κουμουνδούρου γύρω απ' την οποία και αναπτύχθηκε. Εξυπηρετείται απ' το Μετρό και αστικά λεωφορεία.

## Φωτοθήκη


 Παλιά Δημοτική Πινακοθήκη, Αθήνα 1089.jpg|Η Πινακοθήκη των Αθηναίων στην Πλατεία
 Pinakothiki-athinon.jpg|Πινακοθήκη και εκκλησία
 Oasi-prasinou.jpg|Πράσινο
 Eleytherias.jpg|Πλατεία Ελευθερίας
 Pinakothiki-2.jpg|Κήπος Πινακοθήκης
 Spitia-old.jpg|Αθηναϊκά κτίσματα



## Παραπομπές


## Εξωτερικοί σύνδεσμοι
*  (Δήμος Αθηναίων)

Κατηγορία:Πλατείες στην Αθήνα
Κατηγορία:Συνοικίες και περιοχές Αθήνας
*
Ιλλουμινισμός

Με τον όρο **ιλλουμινισμός** εννοείται ένα σύστημα πίστεων, σύμφωνα με το οποίο ο πιστός ισχυρίζεται, ότι έχει φωτιστεί ή έχει βιώσει φώτιση πνευματικής φύσης. Δεν πρέπει να συγχέεται με τον διαφωτισμό, ο οποίος ευαγγελίζεται τον θρίαμβο της λογικής, του πραγματισμού και του επιστημονικού πνεύματος. Ο όρος στην ιατρική προσλαμβάνει ένα διαφορετικό νόημα και αναφέρεται σε ψυχωτικές καταστάσεις εξύψωσης, κατά τις οποίες έχει κανείς την ψευδαίσθηση επικοινωνίας με υπερφυσικές ή εξυψωμένες οντότητες.

Κατηγορία:Θρησκειολογία
Κατηγορία:Πνευματισμός
Ελένη Ποιμενίδου

Με το όνομα αυτό είναι γνωστές:

*Ελένη Ποιμενίδου, διεθνής αθλήτρια της χειροσφαίρισης.
*Ελένη Ποιμενίδου, Ελληνίδα ποιήτρια.
Οικογένεια Φακίρη

Η **οικογένεια Φακίρη** ήταν εύπορη πατρινή οικογένεια εμπόρων.

Τα μέλη της οικογένειας Φακίρη εγκαταστάθηκαν στην Πάτρα την περίοδο 1828-1832 και είχαν Χιώτικη καταγωγή. Ασχολήθηκαν με το εμπόριο σταφίδας, από το οποίο απέκτησαν τεράστια περιουσία και συνεργάστηκαν κυρίως με τους Γαλαξειδιώτες ναυτικούς.

Η οικογένεια Φακίρη διαδραμάτισε σημαντικό ρόλο στη στάση του 1837, όταν και υποκίνησε εξέγερση εναντίον του Όθωνα: Την 12η Μαρτίου ο νομάρχης επέβαλε αυθαίρετα φόρο 600 δραχμών στους εμπόρους, στον οποίο αντέδρασαν οι πατρινοί έμποροι και το δημοτικό συμβούλιο και αρνήθηκαν να τον πληρώσουν. Οι κλητήρες τότε αφαίρεσαν εμπόρευμα ίσης αξίας με αυτό του φόρου από τα εμπορικά καταστήματα. Οι αδελφοί Φακίρη, επειδή θεώρησαν ότι αδικήθηκαν, κάλεσαν τον λαό σε εξέγερση με αποτέλεσμα τα καταστήματα να κλείσουν και για μια εβδομάδα να επικρατεί αναρχία στην Πάτρα. Τελικά κατέφθασε στρατιωτικό σώμα από το Άργος, το οποίο και επέβαλε την τάξη.

Εξέχοντα μέλη της οικογένειας ήταν οι Ανδρέας & Παντολέων Φακίρης. Ο Ανδρέας εγκαταστάθηκε πρώτος το 1828 στην Πάτρα, ενώ ο Παντολέων (1815-1868) το 1832. Ο δεύτερος αναγνωρίστηκε πρόξενος των Ηνωμένων Πολιτειών στις 23 Οκτωβρίου του 1865. Γενικά η πρώτη παρουσία των Η.Π.Α. είναι στενά συνδεδεμένη με την οικογένεια Φακίρη. Ο Παντολέων απέκτησε τέσσερα παιδιά, τον Νικόλαο, τον Ανδρέα, τον Εμμανουήλ και τον Ιωάννη. Είχε κατασκευάσει οικία επί της Ρήγα Φεραίου, όπου αργότερα στεγάστηκε το Αρσάκειο και σήμερα στεγάζεται το Επιμελητήριο. Ο τάφος της οικογένειας βρίσκεται στο Α΄ νεκροταφείο Πατρών. Επίσης αξίζει να αναφερθεί ότι ο Δημήτριος Φακίρης ήταν ένας από τους χρηματοδότες του δημοτικού θεάτρου Απόλλων.

## Παραπομπές


*
Αβιζό

Ο όρος **Αβιζό** αφορά παλαιότερο τύπο πλοίου κατά χαρακτηρισμό αποστολής του (επιχειρήσεων που αναλάμβανε) και όχι κατά ναυπηγικό τύπο. Η λέξη είναι ισπανικής και ενετικής προέλευσης που σημαίνει ακρίβώς "είδηση". Επικράτησε κυρίως στο γαλλικό ναυτικό και εξ εκείνου στο άλλοτε ναυτικό μας, για το οποίο οι επίσημοι ελληνικοί όροι ήταν "απόστολο" (πλοίο) ή "αγγελιαφόρο", εκ του αγγλικού "αντβάις σιπ" που παραδόξως δεν διατηρήθηκαν. 
## Περιγραφή
Το *αβιζό* ήταν μικρό πλοίο ειδικά προορισμένο για μεταβίβαση ειδήσεων που δεν έπρεπε ή δεν μπορούσαν λόγω απόστασης να δοθούν δια σημάτων με σημαίες και ειδικότερα από την "μοίρα κατόπευσης" προς τη μεσοπορεία του στόλου ή τη "ναυμαχική παράταξη". Κατόπτευε δηλαδή αρκετά μίλια προ του στόλου ως εμπροσθοφυλακή του. Για τέτοιες επιχειρήσεις επιλέγονταν από την αρχαιότητα ευκίνητα ταχύπλοα σκάφη οι "κέλητες" , κατά τον μεσαίωνα οι γαλέρες και αργότερα οι ημιολίες. Από δε τον 17ο αιώνα οι πρώτες φρεγάτες και τον επόμενο αιώνα οι μυοπάρωνες, τα βρίκια μέχρι και κορβέτες.
## Τα αξιομνημόνευτα αβιζό
Μνημειώδες στη ναυτική ιστορία αβιζό ήταν το αγγλικό βρίκιο "Κιούριος" (= περίεργος) χάρις του οποίου επήλθε η νίκη του Τραφάλγκαρ. Άλλο επίσης περιώνυμο αβιζό ήταν η γαλλική κορβέτα "Λα Ντιλιζά" των ναυπηγών Σανέ και Οζάν (1801) που συνέχεια αμφέβαλαν για την αξιοπιστία του ημερολογίου της σε ταξίδι από το Αμβούργο στη Τζαμάϊκα λόγω της μεγάλης της ταχύτητας που ανέπτυξε. Κατά την εμφάνιση του ατμού δύο γαλλικά αβιζό είχαν τα πρωτεία. Στη μεν περίοδο του ατμού το τροχήλατο πλοίο "Εσταφέτ" και κατά δε της εφαρμογής της έλικας του Σωβάζ, το "Κορς" (= Κορσικανός) που ναυπηγήθηκε το 1842 από τον Αυγουστίνο Νορμάν.

Η τελειοποίηση όμως των ελαφρών σκαφών και ιδιαίτερα των ανιχνευτικών τύπου "σκάουτ" περιόρισε το αβιζό τόσο που ίσως αν δεν υπήρχαν τα εγκυκλοπαιδικά λεξικά να είχε ριφθεί και αυτός ο όρος στον "καιάδα" της λήθης.

## Δείτε επίσης
* Αλέγκρο (Αβιζό)

## Εξωτερικοί σύνδεσμοι

Κατηγορία:Τύποι πλοίων
Κατηγορία:Ναυτική ιστορία
Πουτίγκα

thumb|right|200px|Σπιτική πουτίγκα μπανάνα.

Η **πουτίγκα** ή **πουτίγγα** (από τα αγγλικό *pudding*) είναι ονομασία για μία κατηγορία εδεσμάτων, στην πλειοψηφία τους γλυκά (υπάρχουν και αλμυρές πουτίγκες), που απαντώνται κυρίως στις αγγλόφωνες χώρες του κόσμου. 

Η λέξη *pudding* πιθανόν να προέρχεται από τη γαλλική λέξη *boudin*, η οποία με τη σειρά της είναι λατινογενής προερχόμενη από τη *botellus* που σημαίνει «μικρό λουκάνικο». Σημειώνεται πως στο Ηνωμένο Βασίλειο, αλλά και σε μερικές χώρες της Κοινοπολιτείας, η λέξη *pudding* έχει επιπλέον και μια γενική έννοια που είναι συνώνυμη με το επιδόρπιο. Ως συγκεκριμένο είδος γλυκού διακρίνεται σε δύο τύπους.

## Πρώτος τύπος

Ο πρώτος τύπος πουτίγκας είναι μια συμπαγής μάζα που φτιάχνεται με την ανάμιξη διαφόρων υλικών μαζί με αλεύρι ή δημητριακά. Οι πουτίγκες παρασκευάζονται με τρεις τρόπους: ψήσιμο, βράσιμο ή στον ατμό. Αυτός ο τύπος πουτίγκας είναι γνωστός και στις Βρετανικές Νήσους και μπορεί να καταναλωθεί ως κυρίως πιάτο ή ως επιδόρπιο. Στην Αυστραλία η λέξη πουτίγκα αναφέρεται στον πρώτο τύπο, δεν αποκλείεται όμως να αναφέρεται και στο δεύτερο τύπο, που περιγράφεται παρακάτω. Αυτός ο τύπος πουτίγκας είναι λιγότερο γνωστή στις Η.Π.Α.

Πολλές από τις πουτίγκες του πρώτου τύπου θυμίζουν κέικ (*sponge pudding*), δεδομένου ότι συγκρατούν υγρασία στο εσωτερικό τους και συνήθως σερβίρονται σε μεγάλα κομμάτια, παρά σε λεπτές φέτες. Οι γλυκιές πουτίγκες συνήθως συνοδεύονται από σαντιγί ή παγωτό.

## Δεύτερος τύπος
Ο δεύτερος και πιο σύγχρονος τύπος πουτίγκας αποτελείται από ζάχαρη και πηκτικά προϊόντα όπως η ζελατίνη, τα αυγά ή η ταπιόκα. Αυτός ο τύπος είναι και ο πιο κοινός στις Η.Π.Α.

## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Χριστουγεννιάτικα εδέσματα
Κατηγορία:Τρόφιμα μαγειρεμένα στο φούρνο
Κατηγορία:Τρόφιμα μαγειρεμένα στον ατμό
Κατηγορία:Βρετανική κουζίνα
Κατηγορία:Αμερικανική κουζίνα
Κατηγορία:Ολλανδική κουζίνα
Κατηγορία:Καναδική κουζίνα
Κατηγορία:Τύποι φαγητού
TVes

thumb|Το λογότυπο του TVes το διάστημα 2007–2010
Το **TVes** (στα ισπανικά ) είναι ένα δημόσιο βενεζουελάνικο τηλεοπτικό κανάλι με εμβέλεια σε όλη τη χώρα. Το όνομά του είναι συντομογραφία του **Televisora Venezolana Social** (*Βενεζουελάνικη Κοινωνική Τηλεόραση*) και προφέρεται "te ves", που σημαίνει *βλέπεσαι*. Αντικατέστησε το Radio Caracas Television στον δίαυλο 2 της μπάντας των VHF τη Δευτέρα, 28 Μαΐου 2007 στις 00:00 ακριβώς, μεταδίδοντας μια κάρτα με το λογότυπο του σταθμού, και ξεκίνησε τη μετάδοση των προγραμμάτων του 20 λεπτά αργότερα, στις 00:20 AST (07:20 Ώρα Ελλάδας).

Το TVes κατέλαβε τη συχνότητα του RCTV αφότου η κυβέρνηση του Προέδρου Ούγκο Τσάβες αρνήθηκε να ανανεώσει την άδεια εκπομπής του RCTV. Χιλιάδες πολίτες βγήκαν στους δρόμους για να διαμαρτυρηθούν -άλλοι για να γιορτάσουν- το κλείσιμο του RCTV, του παλιότερου σταθμού της Βενεζουέλας, και την έναρξη λειτουργίας του TVes στη θέση του. Μόλις το RCTV έκλεισε, οι διαμάχες μεταξύ των διαδηλωτών και της κυβέρνησης αυξήθηκαν, με τις αστυνομικές δυνάμεις να προσπαθούν να ανακτήσουν τον έλεγχο και να απωθήσουν το πλήθος ρίχνοντας νερό με ένταση κατά πάνω τους. Η κυβέρνηση κατηγόρησε το RCTV λέγοντας πως είναι προπαγανδιστικό κανάλι, ενώ άλλοι λένε πως το κλείσιμο του RCTV είναι μια προσπάθεια να σιωπήσει η φωνή της αντιπολίτευσης.

## Η πρώτη μετάδοση
Το RCTV ολοκλήρωσε τη τελευταία του εκπομπή μεταδίδοντας τον Εθνικό Ύμνο της Βενεζουέλας, τον οποίο τραγουδούσαν οι εργαζόμενοι του καναλιού, και στο τέλος μετέδωσε μια σκηνή με διαδηλώσεις υπέρ της συνέχισης λειτουργίας του σταθμού. Στις 23:59:59 της Κυριακής 27 Μαΐου η εικόνα μαύρισε. Λίγα δευτερόλεπτα αργότερα και σχεδόν ταυτόχρονα σε όλη τη χώρα, εμφανίστηκε στην οθόνη ένα κινούμενο λογότυπο του TVes στη συχνότητα 2 VHF. Στις 00:20 τοπική ώρα (0720 Ώρα Ελλάδας) της Δευτέρας 28 Μαΐου 2007, το TVes ξεκίνησε τη μετάδοση των προγραμμάτων του με τη δική του εκδοχή του Εθνικού Ύμνου, τον οποίο τραγουδούσε μια ορχήστρα. Αφότου προβλήθηκαν ορισμένες διαφημίσεις για το πρόγραμμα του σταθμού, το TVes συνδέθηκε ζωντανά με ένα θέατρο, από το οποίο η πρόεδρος του καναλιού Lil Rodríguez μίλησε στο κοινό, το οποίο αποτελούσαν υποστηρικτές του προέδρου Τσάβες.

## Πρόγραμμα
Το TVes έχει σχεδιάσει ένα πρόγραμμα πολυσυλλεκτικό, το οποίο περιέχει ειδήσεις, αθλητικά, ταινίες, μουσική, τηλενουβέλλες (τις ονομάζει "δραματικές σειρές") και παιδικά προγράμματα. Το TVes θα μεταδίδει και ντοκιμαντέρ του National Geographic Channel τα πρωινά. 

## Εξωτερικοί σύνδεσμοι
* Televisora Venezolana Social (Επίσημη ιστοσελίδα) 
* Πληροφορίες για το TVes από το Υπουργείο Επικοινωνιών της Βενεζουέλας 

Κατηγορία:Τηλεοπτικοί σταθμοί
Κατηγορία:Βενεζουέλα
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007
Οικογένεια Αυγερινού

Η **οικογένεια Αυγερινού** ήταν σημαντική πολιτική οικογένεια του Πύργου Ηλείας.

## Ιστορικά στοιχεία

Η καταγωγή της οικογένειας είναι από τα Αυγερινάτα Κεφαλλονιάς, τα οποία τα μέλη της εγκατέλειψαν προκειμένου να εγκατασταθούν στο χωριό Δούκα Ηλείας γύρω στα 1680. Αργότερα, και συγκεκριμένα το 1770, η οικογένεια μετεγκαταστάθηκε στον Πύργο Ηλείας. Ως γενάρχης του κλάδου του Πύργου αναφέρεται ο Γεώργιος Αυγερινός, ο οποίος εργάστηκε στους Τούρκους αγάδες της περιοχής ως γραμματικός. Ασχολήθηκε με το εμπόριο και με την εκμετάλλευση της γης αποκτώντας σημαντική περιουσία. Έχοντας επιρροή στην τουρκική τοπική διοίκηση κατάφερε να πετύχει ειδικά προνόμια για την ευρύτερη περιοχή του Πύργου ενώ παράλληλα ενίσχυσε την δική του επιρροή στους τοπικούς πληθυσμούς. Κατά τη διάρκεια της επανάστασης του 1821 πολλά μέλη της έλαβαν μέρος σε μάχες και εκπροσώπησαν πολιτικά την επαρχεία του Πύργου. Μέλη της οικογένειας Αυγερινού εκλέγονταν στο ελληνικό κοινοβούλιο μέχρι και τα μέσα του 20ου αιώνα.

Στον Πύργο Ηλείας υπάρχει πλατεία με το όνομα της οικογένειας.

## Μέλη

* Γεώργιος Αυγερινός, πρόκριτος, έμπορος και γενάρχης των Αυγερινών
** Δημήτριος Αυγερινός, έμπορος, πληρεξούσιος και γιος του Γεωργίου
*** Ανδρέας Αυγερινός, βουλευτής, υπουργός, πρόεδρος της Βουλής και γιος Δημητρίου
*** Πέτρος Αυγερινός, δήμαρχος Πύργου, σύζυγος της Γεωργίτσας Δαραλέξη και γιος του Δημητρίου 
** Αγαμέμνων Αυγερινός, βουλευτής και γιος του Γεωργίου
** Χριστόδουλος Αυγερινός, δικηγόρος και γιος του Γεωργίου
** Ανάστασιος Αυγερινός, γιος του Γεωργίου
*** Αυγερινός Αυγερινός, γιος του Αναστασίου
**** Χαράλαμπος Αυγερινός, δήμαρχος Πύργου, σύζυγος της Φούλας Ιγγλέση και γιος του Αυγερινού
***** Νάκης Αυγερινός, δικηγόρος, βουλευτής, σύζυγος της Λουκίας Σωτηροπούλου και γιος του Χαράλαμπου
****** Φούλη Αυγερινού, δικηγόρος, σύζυγος του Ιωάννη Σακελλαρίου και κόρη του Νάκη
**** Ελένη Αυγερινού, σύζυγος Παναγούλη και κόρη του Αυγερινού
***** Βασίλης Παναγούλης, αξιωματικός του στρατού και γιος της Ελένης
****** Αλέκος Παναγούλης, πολιτικός και γιος του Βασίλη
****** Στάθης Παναγούλης, βουλευτής, υπουργός και γιος του Βασίλη
** Άννα Αυγερινού, σύζυγος Ιωάννου Σισίνη και κόρη του Γεωργίου
*** Νικόλαος Σισίνης, βουλευτής και γιος της Άννας
**** Ιωάννης Σισίνης, δικηγόρος, βουλευτής και γιος του Νικολάου
**** Γεώργιος Σισίνης, δήμαρχος Ήλιδος και γιος του Νικολάου
***** Ελένη Σισίνη, σύζυγος Σπύρου Ξανθόπουλου και κόρη του Γεωργίου
****** Θεμιστοκλής Ξανθόπουλος, καθηγητής Ε.Μ.Π., υφυπουργός δημοσίων έργων και γιος της Ελένης
**** Δημήτριος Σισίνης, αντιστράτηγος ε.α. και γιος του Νικολάου

## Πηγές


*
Βασίλης Παπαχρήστου

Ο **Βασίλης Παπαχρήστου** είναι Έλληνας παλαίμαχος ποδοσφαιριστής και προπονητής.

## Βιογραφικά στοιχεία
Γεννήθηκε στις 8 Ιανουαρίου 1959 στο Λίθινο Ιωαννίνων. Είναι απόφοιτος του Καποδιστριακού Πανεπιστημίου Αθηνών (Τμήμα Επιστημών Φυσικής Αγωγής και Αθλητισμού), έχοντας ειδικότητα ποδοσφαίρου.

Αγωνιζόταν στη θέση του μέσου. Ξεκίνησε την καριέρα του από τον Ατρόμητο Ιωαννίνων. Το 1976 εντάχθηκε στην ομάδα του ΠΑΣ Γιάννινα. Τη σεζόν 1981 με 1982, ήταν ο πρώτος σκόρερ του ΠΑΣ με 7 γκολ στην Α' Εθνική.

Το 1985 μεταγράφηκε στον Ολυμπιακό. Με τον Ολυμπιακό κατέκτησε το Πρωτάθλημα του 1987, συμμετέχοντας σε 16 αγώνες και σκοράροντας ένα γκολ.

Μετά το τέλος της καριέρας του έγινε προπονητής. Έχει καθίσει στον πάγκο πολλών ομάδων Α', Β' και Γ' Εθνικής Κατηγορίας. Έχει υπάρξει επίσης προπονητής στον ΠΑΣ Γιάννενα. Την περίοδο 2000-2001 και 2004-2005, ήταν προπονητής του Πανηλειακού.

Τα τελευταία χρόνια έχει ασχοληθεί με την πολιτική σε περιφερειακό επίπεδο.

Είναι παντρεμένος στα Γιάννενα και έχει 2 γιους.

## Διεθνής
Έχει συμμετάσχει με την εθνική μεσογειακή ομάδα το 1983 στην Καζαμπλάνκα.

## Παραπομπές



Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Παναχαϊκής
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Π.Α.Σ. Γιάννινα
Ανδρέας Μπονόβας

Ο **Ανδρέας Μπονόβας** (13 Νοεμβρίου 1963) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του μέσου.

## Καριέρα
### Σε συλλογικό επίπεδο
Κατάγεται από την Ασφάκα Ιωαννίνων.Τα πρώτα του ποδοσφαιρικά βήματα τα έκανε στην ομάδα του χωριού του, από όπου τον είδαν οι άνθρωποι του ΠΑΣ Γιάννινα. Η επαγγελματική του σταδιοδρομία στο ποδόσφαιρο ξεκίνησε το 1982 από τον ΠΑΣ Γιάννινα. Την περίοδο 1986-87 μεταγράφηκε στον Ολυμπιακό Πειραιώς με τον οποίο κατέκτησε το πρωτάθλημα την ίδια χρονιά συμμετέχοντας σε 16 αγώνες και σκοράροντας 1 γκολ. Στους "ερυθρόλευκους" παρέμεινε και την επόμενη χρονιά, ενώ το 1988 αποχώρησε για να ενταχθεί στο δυναμικό του Ηρακλή Θεσσαλονίκης. Στον "Γηραιό" αγωνίστηκε επί μία τετραετία, αποχωρώντας με τη λήξη της περιόδου 1991-92, για να επιστρέψει στον ΠΑΣ Γιάννινα, όπου και παρέμεινε μέχρι το 1994. Το διάστημα 1994-1997 υπήρξε παίκτης του Παναργειακού. Συνέχισε την καριέρα του την επόμενη περίοδο (1997-98) αγωνιζόμενος με τα χρώματα του Μαρκό και έκλεισε την καριέρα του στον Θεσπρωτό στην Δ' Εθνική, κατακτώντας το πρωτάθλημα και την άνοδο στην Γ' Εθνική.

Μετά το τέλος της ποδοσφαιρικής του καριέρας συνέχισε στο ποδόσφαιρο από διάφορα πόστα και ομάδες. Για ένα διάστημα ήταν μάνατζερ παιχτών. Επίσης είναι γυμναστής με ειδικότητα στο ποδόσφαιρο.

Τα πρώτα χρόνια ανέλαβε κάποια πόστα στον ΠΑΣ Γιάννινα,όπως γενικός αρχηγός.Το 2001 έκατσε στον πάγκο του ΠΑΣ Γιάννινα για έναν αγώνα,με τον ΟΦΗ.

Το καλοκαίρι του 2011 είχε ένα σύντομο πέρασμα σαν τεχνικός σύμβουλος στην ΑΕΛ.

Από τον Μάιο του 2016 είναι τεχνικός διευθυντής και υπεύθυνος ακαδημιών στον Ολυμπιακό Βόλου.

### Στην εθνική Ελλάδας
Αγωνίστηκε για πρώτη φορά με την Ελλάδα στις 26 Μαρτίου 1986, στην εντός έδρας φιλική αναμέτρηση εναντίον της Ανατολικής Γερμανίας (2-0), υπό τις οδηγίες του Μίλτου Παπαποστόλου. Με τη γαλανόλευκη φανέλα είχε συνολικά 20 συμμετοχές και 1 γκολ, την περίοδο 1986-1989.

## Τίτλοι
* Πρωτάθλημα Ελλάδας: **1** (1986-87)

## Παραπομπές


## Πηγές
* Η καριέρα του Ανδρέα Μπονόβα στο national-football-teams
* Το προφίλ του Ανδρέα Μπονόβα στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Π.Α.Σ. Γιάννινα
Cashback

**Cashback** είναι ο τίτλος δύο ταινιών σε σκηνοθεσία του Sean Ellis. Η πρώτη γυρίστηκε το 2004 και είναι μικρού μήκους, ενώ η δεύτερη, γυρισμένη το 2006, αποτελεί μεταφορά της ίδιας ιστορίας αυτή τη φορά σε κανονική ταινία. Και στις δυο ταινίες πρωταγωνιστούν οι Σον Μπίγκερσταφ και Εμίλια Φοξ.

## Πλοκή
Το *Cashback* γυρίστηκε για πρώτη φορά το 2004, σαν ταινία μικρού μήκους και απέσπασε πολλά βραβεία και μια υποψηφιότητα για Όσκαρ καλύτερης μικρού μήκους ταινίας. Μέτα από την καλλιτεχνική αυτή επιτυχία ο σεναριογράφος και σκηνοθέτης (φωτογράφος στο κυρίως επάγγελμα) Σον Έλις αποφάσισε να μεταφέρει την ιστορία σε μια μεγάλου μήκους ταινία με τους ίδιους πρωταγωνιστές. Την παραγωγή έκανε η Γαλλική εταιρεία Gaumont και η ταινία έκανε πρεμιέρα στη Γαλλία στις 17 Ιανουαρίου 2007. Αν και η ταινία έκανε έκτοτε πρεμιέρα σε πολλές Ευρωπαικές χώρες και φεστιβάλ (στην Ελλάδα προβάλεται από 31 Μαΐου 2007) δεν έχει εξασφαλίσει ακόμη διανομή σε Η.Π.Α και Αγγλία.

## Περίληψη

Ο Μπεν, σπουδαστής ζωγραφικής, χωρίζει με την κοπέλα του και βασανίζεται από αϋπνία. Για να βρει ένα τρόπο να ξεπεράσει το πρόβλημα του πιάνει δουλειά στη νυχτερινή βάρδια ενός σούπερ μάρκετ. Διάφορα μικρο-επεισόδια μεταξύ των συναδέλφων του τραβούν την προσοχή του αλλά οι ώρες κυλούν αργά και βασανιστικά, γι' αυτό ο Μπεν φαντάζεται ότι μπορεί να σταματήσει το χρόνο και έτσι παρατηρεί ανενόχλητος τους επισκέπτες του σούπερ μάρκετ.

## Διανομή
**[[Σον Μπίγκερσταφ]]** … Μπεν Γουίλις
**[[Εμίλια Φοξ]]** …  Σάρον Πίντι
**[[Σον Έβανς]]** …  Σον Χίγκινς
**[[Μισέλ Ράιαν]]** … Σούζι
**[[Στούαρτ Γκούντγουιν]]** … Τζένκινς

## Βραβεία (για τη μικρού μήκους ταινία)
* Best European Short Film Festival (Grand Prix)
* Chicago International Film Festival (Gold Hugo)
* Leuven International Short Film Festival (Audience Award)
* Lille International Short Film Festival (First Price)
* Tribeca Film Festival (Best Narrative Short)

## Εξωτερικοί σύνδεσμοι
* Cashback (2004) στο IMDb
* Cashback (2006) στο IMDb
* Επίσημη Ιστοσελίδα 
* Cashback (2006) στο Cine.gr
* κριτική Cashback στο Mixtape.gr

Κατηγορία:Ταινίες του 2004
Κατηγορία:Βρετανικές αισθηματικές κωμικές ταινίες
Κατηγορία:Βρετανικές δραματικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε μικρού μήκους ταινίες
Κατηγορία:Ταινίες με θέμα τον χρόνο
Κατηγορία:Ταινίες γυρισμένες στην Αγγλία
Ντέμι Μουρ

Η **Ντέμι Μουρ** (), (11 Νοεμβρίου 1962) είναι Αμερικανίδα ηθοποιός. 

Γεννήθηκε στο Ρόσγουελ του Νέου Μεξικού και το πραγματικό της όνομα είναι *Demi* *Gene Guynes*. Άρχισε να γίνεται γνωστή στο ευρύ κοινό στις αρχές του 1980, όταν πρωταγωνίστησε σε μερικές ταινίες με εφηβικό περιεχόμενο. Στη δεκαετία του '90, ήταν από τις πιο δημοφιλείς ηθοποιούς στο Χόλιγουντ.

## Φιλμογραφία

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Γρηγορία Γκόλια

Η **Γρηγορία Γκόλια** (22 Μαρτίου 1974) είναι Ελληνίδα προπονήτρια χειροσφαίρισης ενώ παλιότερα υπήρξε διεθνής αθλήτρια στο ίδιο άθλημα.

## Καριέρα
Κατάγεται από τη Μελίκη Ημαθίας. Γεννήθηκε στη Βέροια στις 22 Μαρτίου 1974. Ξεκίνησε το χάντμπολ στις Γ.Ε. Βέροιας το 1989, κατακτώντας 5 πρωταθλήματα, 4 κύπελλα και 2 πρωταθλήματα νεανίδων. Μετά αγωνίστηκε στην Αναγέννηση Άρτας, κατακτώντας άλλα 8 πρωταθλήματα και 5 κύπελλα. Το 2002 έκανε το μεγάλο βήμα και παίρνοντας μεταγραφή για την Γερμανική **Όλντερμπουργκ**, όπου έμεινε 3 χρόνια. Κατόπιν επέστρεψε στην Ελλάδα για τον Αθηναϊκό στον οποίο έμεινε μόλις έναν χρόνο, αφού η ομάδα διαλύθηκε. Τη διετία 2006-2008 αγωνίστηκε στην Ορμή, με την οποία κατέκτησε δύο ακόμα πρωτάθληματα και ένα κύπελλο Ελλάδας το 2007.

Υπήρξε διεθνής με την εθνική Ελλάδας από το 1990 έως το 2006, οπότε ανακοίνωσε την αποχώρησή της. Με την εθνική ομάδα αγωνίστηκε περισσότερες από 130 συμμετοχές ενώ υπήρξε βασικό στέλεχός της στους Ολυμπιακούς Αγώνες του 2004.

Το 2008 ξεκίνησε την καριέρα της ως προπονήτρια αναλαμβάνοντας την ομάδα χάντμπολ γυναικών του Π.Α.Ο.Κ. Στον ΠΑΟΚ παρέμεινε για εννιά σεζόν, μέχρι το 2017.. To 2018 υπέγραψε συμβόλαιο συνεργασίας με την Αναγέννηση Άρτας όπου παρέμεινε για επτά μήνες.

## Τίτλοι
**Ως παίκτρια**
* 15 Πρωταθλήματα Ελλάδος:
** με τη Βέροια: 1989, 1990, 1991, 1992, 1993
** με την Αναγέννηση Άρτας: 1995, 1996, 1997, 1998, 1999, 2000, 2001, 2002
** με την Ορμή Πάτρας: 2007, 2008
* 9 Κύπελλα Ελλάδας:
** με τη Βέροια: 1989, 1990, 1991, 1992
** με την Αναγέννηση Άρτας: 1998, 1999, 2001, 2002
** με την Ορμή Πάτρας: 2007
* 2 Πανελλήνια πρωταθλήματα νεανίδων: 1991, 1992

**Ως προπονήτρια**
* 1 πρωτάθλημα Ελλάδος:
** με τον Π.Α.Ο.Κ.: 2013 
* 2 Κύπελλα Ελλάδος:
** με τον Π.Α.Ο.Κ.: 2014, 2016

## Παραπομπές


Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Αθηναϊκού
Κατηγορία:Χειροσφαιριστές Ορμής Πάτρας
Βασίλης Παπαγγέλης

Ο **Βασίλης Παπαγγέλης** (30 Ιουλίου 1959) είναι Έλληνας παλαίμαχος ποδοσφαιριστής.

## Βιογραφικό

Αγωνιζόταν στη θέση του κεντρικού αμυντικού. Προερχόμενος από την ερασιτεχνική ομάδα του ΠΑΣ Γιάννινα προωθήθηκε στη πρώτη ομάδα το 1978. 

Το 1984 μεταγράφηκε στον Ολυμπιακό κάνοντας χρήση της πενταετίας. Στον Ολυμπιακό αγωνίστηκε για τρία (3) χρόνια και το 1987 κατέκτησε το πρωτάθλημα Ελλάδας ενώ στις 28 Μαίου το 1986 είχε αγωνιστεί στον τελικό του Κυπέλλου χωρίς ωστόσο να το κατακτήσει. Μπροστά σε 80.000 θεατές στο στάδιο Ο.Α.Κ.Α. αγωνίστηκε όλο το δεύτερο ημίχρονο παίρνοντας τη θέση του Γιώργου Βαίτση.
 
Το ίδιο έτος επέστρεψε στην ομάδα του ΠΑΣ έως τον Δεκέμβριο του 1991, κατόπιν αγωνίστηκε για ενάμιση χρόνο στον Όλυμπο Κερκυρας και για ένα (1) χρόνο  στον Ναυπακτιακό Αστέρα το 1993-1994. Την επόμενη σαιζόν αγωνίστηκε στον Θεσπρωτό το 1994. Αποσύρθηκε μετά από είκοσι (20) χρόνια ποδοσφαίρου εκ των οποίων δώδεκα (12) στον ΠΑΣ Γιάννινα και τρία (3) στον Ερασιτέχνη ΠΑΣ.

## Διεθνής

Το 1977 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ στους αγώνες της προκριματικής φάσης με Ιταλία και Αυστρία και το 1979 με την Ολυμπιακή Εθνική ομάδα σε δύο (2) αγώνες του προολυμπιακού τουρνουά για την Ολυμπιάδα 1980.

Το 1983 μετείχε με την Εθνική μεσογειακή ομάδα ποδοσφαίρου Ελλάδας στους Μεσογειακούς αγώνες στην Καζαμπλάνκα και στην ολυμπιακή ομάδα στο προολυμπιακό τουρνουά.
## Παραπομπές

## Εξωτερικοί σύνδεσμοι

*Συνέντευξη
*Βιογραφικό

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Αλέξιος ο Στουδίτης

Ο **Αλέξιος ο Στουδίτης** διετέλεσε Πατριάρχης Κωνσταντινουπόλεως μεταξύ των ετών 1025 και 1043.

Διετέλεσε ηγούμενος της Μονής Στουδίου. Κέρδισε την εύνοια του Αυτοκράτορα Βασιλείου του Βουλγαροκτόνου, ο οποίος υπέδειξε την εκλογή του Αλεξίου σε Οικουμενικό Πατριάρχη και απεβίωσε το απόγευμα μετά την ενθρόνισή του. Το δωδέκατο έτος της Πατριαρχίας του, ο Ιωάννης ο Ορφανοτρόφος, αδελφός του Μιχαήλ του Παφλαγόνα, ο οποίος φιλοδοξούσε να γίνει Πατριάρχης, και οι αντίπαλοι του Αλεξίου επιδίωξαν να τον εκθρονίσουν με το επιχείρημα ότι η «*προστάξει Βασιλείου του βασιλέως*» εκλογή του ήταν αντικανονική. Ο Αλέξιος δήλωσε ότι δεχόταν να καθαιρεθεί, εάν καθαιρούνταν και όλοι οι επίσκοποι που είχε χειροτονήσει αυτά τα χρόνια και αναθεματίζονταν και οι τρεις Αυτοκράτορες που είχε στέψει. Έτσι, παρέμεινε στον θρόνο.

Κατά τη διάρκεια της Πατριαρχίας του υποστήριξε σημαντικά την ανιψιά του Βασιλείου, Ζωή, την οποία επιχείρησε να εξορίσει ο υιοθετημένος γιος της, Μιχαήλ. Ως Πατριάρχης ασχολήθηκε με πολλά και ποικίλα ζητήματα, όπως με το δίκαιο του γάμου, την καταδίκη των αιρετικών και την οργάνωση του μοναχικού βίου. Ίδρυσε μάλιστα και ο ίδιος μονή, τη «Μονή του Κυρίου Αλεξίου», την οποία και προικοδότησε. Μετά το θάνατό του, τον Φεβρουάριο του 1043 όμως, ο Αυτοκράτορας Κωνσταντίνος Θ' ο Μονομάχος δήμευσε την περιουσία του.

## Παραπομπές


## Πηγές
* 
* Εγκυκλοπαίδεια Πάπυρος-Larousse-Britannica, 2007, τόμ. 5, σελ. 291
* 
* 
* Αθανάσιος Καψάλης, «Αλέξιος ο Στουδίτης Πατριάρχης Κωνσταντινουπόλεως», *Μεγάλη Ορθόδοξη Χριστιανική Εγκυκλοπαίδεια* 2 (2011) 181. 

Αλεξιος
Κατηγορία:Στουδίτες
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Πατριάρχης Σέργιος Β΄

Ο **Σέργιος Β΄** διετέλεσε Πατριάρχης Κωνσταντινουπόλεως για δεκαοκτώ έτη (1001-1019).

Καταγόταν από επιφανή οικογένεια και ήταν συγγενής του Πατριάρχη Φωτίου. Ήταν πολύ μορφωμένος και ενάρετος και έφτασε στο αξίωμα του ηγουμένου της Μονής Μανουήλ). Το 1001, σε σχετικά μεγάλη ηλικία, επελέγη από τον Βασίλειο τον Βουλγαροκτόνο ως Οικουμενικός Πατριάρχης και παρέμεινε στη θέση αυτή για 20 έτη, έως το θάνατό του το 1019.

Επί των ημερών της Πατριαρχίας του, ο Πάπας Σέργιος Δ΄ (στη Ρώμη), ανέφερε για πρώτη φορά, στην ενθρονιστήρια επιστολή του, το Σύμβολο της Πίστεως συμπεριλαμβάνοντας το filioque. Το γεγονός αυτό οδήγησε τον Πατριάρχη Σέργιο στο να διαγράψει τον Πάπα Σέργιο από τα Δίπτυχα της Εκκλησίας, καθιστώντας προβληματική την κοινωνία των δύο εκκλησιών, αρκετά πριν από το Σχίσμα του 1054. Το γεγονός αυτό αναφέρεται ως «Σχίσμα των δύο Σεργίων». Επίσης επί Πατριαρχίας του Σεργίου Β΄, και με τη βοήθεια Ρώσων κληρικών, μεταφράσθηκαν στη ρωσική γλώσσα όλοι οι μέχρι τότε εκκλησιαστικοί νόμοι.

Επί των ημερών του, η Εκκλησία της Κωνσταντινουπόλεως περιλαμβάνει 80 μητροπόλεις, 39 αρχιεπισκοπές και 550 επισκοπές.

Η μνήμη του Πατριάρχη Σεργίου τιμώνταν αρχικά μόνο από τη Μονή Μανουήλ, και σήμερα από ολόκληρη την Ορθόδοξη Εκκλησία στις 12 Απριλίου.

## Παραπομπές


## Πηγές
* Οικουμενικό Πατριαρχείο
* «Νεώτερον Εγκυκλοπαιδικόν Λεξικόν Ηλίου», τόμ. 16ος, σελ. 953
* Εγκυκλοπαίδεια Πάπυρος-Larousse-Britannica, 2007, τόμ. 46, σελ. 354

Σεργιος Β
Σεργιος
Κατηγορία:Βυζαντινοί του 10ου αιώνα
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Δειγματοχώρος

Στην θεωρία πιθανοτήτων και τη στατιστική, **δειγματοχώρος** (ή **δειγματικός χώρος**, ενός πειράματος τύχης ονομάζεται το σύνολο όλων των δυνατών αποτελεσμάτων του πειράματος, δηλαδή το σύνολο όλων των απλών γεγονότων του, και συνήθως συμβολίζεται με \Omega.

Για παράδειγμα, στο πείραμα της ρίψης ενός κέρματος, όπου συμβολίζουμε με \Kappa την περίπτωση να εμφανιστεί *κεφαλή* και με \Gamma\, την περίπτωση να εμφανιστεί *γράμματα*, ο δειγματικός χώρος είναι \Omega = \{ \Kappa, \Gamma \}.

Όταν ρίχνουμε δύο νομίσματα έχουμε τέσσερα γεγονότα ανάλογα με το τι εμφανίστηκε σε κάθε μία από τις ρίψεις. Γράφοντας πρώτα την ένδειξη που φέρνει η μία και την ένδειξη που φέρνει η άλλη, υπάρχουν τέσσερις περιπτώσεις: \Kappa\Kappa,\Kappa\Gamma,\Gamma\Kappa,\Gamma\Gamma\,. Άρα, ο δειγματοχώρος είναι: \Omega =\{\Kappa\Kappa,\Kappa\Gamma,\Gamma\Kappa,\Gamma\Gamma \}.

Μετά τον καθορισμό του δειγματοχώρου σε ένα πείραμα τύχης, κάθε γεγονός που σχετίζεται με το πείραμα αυτό μπορεί να παρασταθεί ως υποσύνολο του δειγματοχώρου. Για κάθε γεγονός \Alpha ισχύει  \Alpha \subseteq \Omega. Ο ίδιος ο δειγματοχώρος θεωρείται ότι είναι γεγονός, το οποίο μάλιστα πραγματοποιείται πάντα αφού όποιο και αν είναι το αποτέλεσμα του πειράματος θα ανήκει πάντα στο \Omega. Το γεγονός \Omega λέγεται **βέβαιο γεγονός**.

## Αριθμήσιμος και μη αριθμήσιμος

Αν το πλήθος των απλών ενδεχομένων είναι πεπερασμένο, τότε το \Omega\, είναι πεπερασμένο σύνολο και ο δειγματοχώρος λέγεται επίσης **πεπερασμένος**. Σε κάθε άλλη περίπτωση αναφερόμαστε σε χώρους άπειρα αριθμήσιμους που διακρίνονται σε **αριθμήσιμους** και **μη αριθμήσιμους** δειγματοχώρους.

Όταν ένας δειγματοχώρος είναι πεπερασμένος ή αριθμήσιμος, ονομάζεται **απαριθμήσιμος**, ή **διακριτός**. Αν με \omega_i, i=1,2,\ldots συμβολίσουμε τα απλά ενδεχόμενα του πειράματος τότε \Omega = \{\omega_1,\omega_2, \ldots ,\omega_n, \ldots \}. Όταν είναι μη αριθμήσιμος, τότε ονομάζεται **συνεχής**.

## Παραδείγματα

* Στην ρίψη δύο ζαριών, ο δειγματοχώρος των ενδείξεων είναι *πεπερασμένος* και ίσος με 
::
\begin{align}
\Omega = \{ 
  & (1, 1), (1, 2), (1, 3), (1, 4), (1, 5), (1, 6),  \\
  & (2, 1), (2, 2), (2, 3), (2, 4), (2, 5), (2, 6), \\
  & \qquad \qquad \vdots \\
  & (6, 1), (6, 2), (6, 3), (6, 4), (6, 5), (6, 6) \}.
\end{align}

* Στην ρίψη δύο ζαριών, ο δειγματοχώρος του αθροίσματος των δύο χαριών είναι *πεπερασμένος* και ίσος με
::
\Omega = \{ 2, 3, 4, 5, 6, 7, 8, 9, 10, 11, 12 \}.

* Αν ρίχνουμε ένα ζάρι μέχρι το αποτέλεσμα να είναι 6, τότε ο δειγματοχώρος τον αριθμό των ρίψεων που χρειάζονται είναι
::\Omega = \{ 1, 2, 3, \ldots \} = \N_+, 
:και είναι *μη-πεπερασμένος* αλλά *αριθμήσιμος*.
* Αν ρίξουμε ένα βότσαλο σε μία πισίνα διαστάσεων m \times n, τότε ο δειγματικός χώρος της θέσης που θα πέσει είναι [0, m] \times [0, n] και είναι *μη-αριθμήσιμος* και *συνεχής*.

## Δείτε επίσης
* Πιθανότητα
* Γεγονός (Θεωρία Πιθανοτήτων)

## Παραπομπές


Κατηγορία:Θεωρία πιθανοτήτων
Αντώνιος Γ΄ ο Στουδίτης

Ο **Αντώνιος Γ΄** διετέλεσε Πατριάρχης Κωνσταντινουπόλεως περί τα έτη 974-980.

## Βιογραφία
Λίγα πράγματα είναι γνωστά για τη ζωή του. Ο Λέων ο Διάκονος, που δίνει μια κολακευτική περιγραφή του, αναφέρει ότι ο Αντώνιος «από νεαρή ηλικία ακολούθησε την ασκητική ζωή στη Μονή Στουδίου, διάγοντας βίο αποστολικό». Ήταν σύγγελος του Πατριάρχη Πολύευκτου στις αρχές της βασιλείας του Νικηφόρου Φωκά. Ο Σκυλίτζης αναφέρει ότι του είχε δώσει εντολή ο Νικηφόρος Φωκάς να συνοδεύσει την Αυτοκράτειρα Θεοφανώ στο Παλάτι του Πετρίου στις ακτές του Κεράτιου κόλπου. Ως σύγγελος του Πολύευκτου θωρούταν πιθανός διάδοχός του όταν πέθανε το 970, αλλά προηγήθηκε ο Βασίλειος Σκαμανδρηνός.

Με τη συμπαράσταση του Αυτοκράτορα Ιωάννη Τσιμισκή εξελέγη Οικουμενικός Πατριάρχης. Κατά την Πατριαρχία του ασχολήθηκε με τη συλλογή των βίων των αγίων της Ορθόδοξης Εκκλησίας.

Μεταξύ του 978 και του 980 εξαναγκάστηκε σε παραίτηση για άγνωστο λόγο. Αποσύρθηκε εκ νέου στη Μονή Στουδίου, όπου και πέθανε το 983.

## Έργα του
* Διάταγμα του 977 εναντίον του υψηλού φόρου που απαιτούνταν από τους εντασσόμενους στον κλήρο της Αγίας Σοφίας
* Επιστολή παραίτησης προς τον Βασίλειο Β΄
* Κατηχήσεις

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Οικουμενικό Πατριαρχείο 
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Στουδίτες
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα
Νίκος Λιάκος

Ο **Νίκος Λιάκος** (19 Φεβρουαρίου 1956) είναι Έλληνας παλαίμαχος ποδοσφαιριστής. Αγωνιζόταν στη θέση του μέσου.

Ξεκίνησε την καριέρα του από τον Θεσπρωτό Ηγουμενίτσας και σε ηλικία 18 ετών το 1974, αποκτήθηκε από τον ΠΑΣ Γιάννινα, όπου αγωνίστηκε για 10 χρόνια έχοντας 211 συμμετοχές και 18 τέρματα. Έπειτα τον υποβιβασμό της ομάδας των Ιωαννίνων στη Β' Εθνική την περίοδο 1983-84, συνέχισε για ακόμη ένα εξάμηνο την επόμενη χρονιά.

Τον Δεκέμβριο του 1984 και μεσούσης της χρονιάς 1984-85, μεταγράφηκε στον ΠΑΟΚ. Στην ομάδα της Θεσσαλονίκης αγωνίστηκε συνολικά 2,5 χρόνια, κέρδισε το Πρωτάθλημα του 1985 και έφτασε στον τελικό του Κυπέλλου την ίδια χρονιά, όπου ηττήθηκε από τη Λάρισα την ίδια χρονιά. Με τον *δικέφαλο του Βορρά* είχε 22 συμμετοχές και 2 τέρματα.

Στη συνέχεια, την χρονιά 1987-1988 αγωνίστηκε κατά σειρά με τα Τρικάλα το πρώτο μισό στην Β΄ Εθνική και με την Κέρκυρα το υπόλοιπο διάστημα της περιόδου στην Γ΄ Εθνική. Το καλοκαίρι του 1988 επέστρεψε στον ΠΑΣ Γιάννινα, με τη φανέλα του οποίου αγωνίστηκε για 2 χρόνια στην Β΄ Εθνική και στη συνέχεια, παρότι είχε αποφασίσει να αποχωρήσει από την ενεργό δράση, τη χρονιά 1990-1991 αγωνίστηκε με τη φανέλα του Αστέρας Αμαλιάδας, όπου και ουσιαστικά τερμάτισε την ποδοσφαιρική του σταδιοδρομία.

Από τις 11 Ιουνίου 1978 ο Νίκος Λιάκος ήταν διεθνής με την Εθνική Ελλάδος με την οποία αγωνίστηκε 4 φορές.

## Εξωτερικοί σύνδεσμοι

* Βιογραφικό Νίκου Λιάκου bluevayeros.gr
* Βιογραφικό και ιστορικό μεταγραφών Νίκου Λιάκου transfermarkt.com
* Γιαννιώτες στην Εθνική Ελλάδος epirotikosagon.gr
* Ένας Πρωταθλητής που πέρασε από τον Αστέρα... asterasamaliadas.gr 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Α.Ο. Κέρκυρας
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Δαιδανίτες

Οι **Δαιδανίτες** ήταν αρχαίος λαός που μνημονεύεται στις Εβραϊκές Γραφές.

Ο προπάτοράς τους **Δαιδάν**, ή **Δεδάν**, εξ ου και η ονομασία τους, ήταν απόγονος του Αβραάμ δια του Ιοξάν (Ιεζάν/Ιεξάν). (Γένεση 25:3· 1 Χρονικών 1:32) 
Οι Δαιδανίτες κατοικούσαν στην ομώνυμη περιοχή (Δαιδάν), τη σημερινή Αλ Ούλα στη ΒΔ. Αραβία. Γύρω στον 7ο αιώνα π.Χ. πλούτησαν εξαιτίας της θέσης τους πάνω στον εμπορικό δρόμο που ανοίχθηκε προς τη νότια Αραβία. Τον δε 1ο αιώνα π.Χ. η χώρα τους έγινε τμήμα του Βασιλείου των Ναβαταίων.

## Βιβλικές αναφορές
:*Ησαΐας 21:13, Ιερεμίας 25:23, Ιεζεκιήλ 25:13 και 38:13*.

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.660.

Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Παλαιστίνη
Κατηγορία:Ιστορία του Ισραήλ
Νίκος Λάππας

Ο **Νίκος Λάππας** (1 Σεπτεμβρίου 1960) είναι Έλληνας παλαίμαχος ποδοσφαιριστής, γεννημένος στη Φιλιππιάδα της Πρέβεζας. Αγωνιζόταν στη θέση του κέντρου αλλά είχε τη δυνατότητα να καλύπτει κενά και σε άλλες θέσεις.

## Συλλογική καριέρα
Ξεκίνησε την καριέρα του από την τοπική ομάδα της γενέτειράς του και από το 1980 έως το 1994 αγωνίστηκε και έκλεισε την καριέρα του στον ΠΑΣ Γιάννινα. Στα 14 χρόνια συνεχής παρουσίας στον ΠΑΣ Γιάννινα κατάφερε να είναι ο πρώτος σε συμμετοχές ποδοσφαιριστής του συλλόγου. Ήταν αρχηγός για πολλά χρόνια στην ομάδα, πρώτος σκόρερ του ΠΑΣ τις σεζόν 1985 -1986 με 4 γκολ στην Α΄Εθνική, 1987 - 1988 με 7 γκολ στη Β΄Εθνική και 1992 - 1993 με 8 γκολ στη Β΄Εθνική.Κέρδισε με τον ΠΑΣ 1 πρωτάθλημα Β΄Εθνικής (1984-1985).

## Προπονητική καριέρα
Μετά το τέλος της ποδοσφαιρικής του καριέρας ακολούθησε καριέρα προπονητή.Μεγάλο μέρος της καριέρας του,το πέρασε στον Εθνικό Φιλιππιάδας με τον οποίο πέτυχε για πρώτη φορά στην ιστορία του την άνοδο στην Γ εθνική.Επίσης έχει περάσει και από άλλες ομάδες της Ηπείρου όπως Αναγέννηση Άρτας και ΠΑΣ Πρέβεζα.

## Προσωπική ζωή
Ο γιος του Γιώργος ακολουθεί και αυτός καριέρα ποδοσφαιριστή.

## Πηγές


## Εξωτερικοί σύνδεσμοι

* Βιογραφικό

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Εθνικού Φιλιππιάδας
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Αναγέννησης Άρτας
Κατηγορία:Προπονητές ποδοσφαίρου ΠΑΣ Πρέβεζας
Κατηγορία:Προπονητές ποδοσφαίρου Εθνικού Φιλιππιάδας
Αλφρέδος Γκλασμάνης

Ο **Αλφρέδος Γκλασμάνης** είναι Αργεντινός πρώην ποδοσφαιριστής, γεννημένος στις 7 Ιανουαρίου 1949. To όνομά του ήταν **Αλφρέδο Γκλάσμαν** (Alfredo Glassmann), όμως με την άφιξη του στην Ελλάδα ελληνοποιήθηκε, αλλάζοντάς το. Αγωνιζόταν στο κέντρο, αριστερό χαφ - εξτρέμ ήταν αριστεροπόδαρος και ταχύτατος.

Μαζί με τον Τίτο Παστερνάκη (Χοσέ «Τίτο» Πάστερνακ - José Osvaldo Pasternak) ήρθαν στον ΠΑΣ Γιάννινα τον Ιανουάριο του 1972 από τη Βενεζουέλα, όπου αγωνίζονταν στην πρωταθλήτρια της χώρας. Ήταν οι δύο πρώτοι από μια φουρνιά Αργεντινών παικτών (Εδουάρδος Κοντογιωργάκης, Χουάν Μόντες, Εδουάρδος Λίσα και Όσκαρ Άλβαρες) που μεταγράφηκαν στη γιαννιώτικη ομάδα εκείνη την εποχή (Φεβρουάριος-Απρίλιος 1972). Όπως έχει δηλώσει ο ίδιος ο Γκλασμάνης: «Αρχικά ήθελαν να φέρουν Βραζιλιάνους στα Γιάννινα και όχι Αργεντινούς, αλλά επειδή εδώ κάνει κρύο, έχει υγρασία, προτίμησαν παίκτες από την Αργεντινή».

Αγωνίστηκε στον ΠΑΣ έως το 1982. Μετά τον ΠΑΣ Γιάννινα, αγωνίστηκε στη Λευκάδα, στον Τηλυκράτη, ως παίκτης-προπονητής. Το καλοκαίρι του 2007 προσλήφθηκε από τον Ερασιτέχνη ΠΑΣ Γιάννινα και εντάχθηκε στο δυναμικό του τεχνικού τιμ των ακαδημιών ποδοσφαίρου.

Ο Γκλασμάνης ως παίκτης ήταν αναντικατάστατος στην αριστερή πλευρά του ΠΑΣ όπου διακρινόταν για την κινητικότητα και τη φιλοτιμία του. Τη σεζόν 1977-1978 ήταν ο πρώτος σκόρερ του ΠΑΣ με 11 γκολ. Ο Αλφρέδος Γκλασμάνης είναι 3ος σκόρερ στη ιστορία του ΠΑΣ Γιάννινα με 75 γκολ. Μετρά 24 νίκες σε αναμετρήσεις ενάντια στις ομάδες του Π.Ο.Κ. (Παναθηναϊκός, Ολυμπιακός, ΑΕΚ). Μαζί με τους υπόλοιπους Αργεντινούς του ΠΑΣ εκείνης της εποχής άλλαξαν την πορεία της ομάδας και από τη Β΄Εθνική την έκαναν πρωταγωνίστρια στην Α΄Εθνική, όταν τη σαιζόν 1975-76 κατέκτησε την 5η θέση. Γι΄ αυτό και είχε ονομαστεί *Άγιαξ της Ηπείρου*.

Σήμερα ζει στα Γιάννενα έχοντας παντρευτεί Ελληνίδα και έχει 2 παιδιά.

## Παραπομπές


## Εξωτερικοί σύνδεσμοι

* (φωτογρ.) «Ο Αλφρέδο Ροντόλφο Γκλασμάνης μαζί με τους προπονητές της Ακαδημίας ποδοσφαίρου» στα Μεγάλα Καλύβια Τρικάλων. *Μεγάλα Καλύβια. Το σπίτι του πολιτισμού* (16 Ιουνίου 2015). Ανακτήθηκε στις 17-6-2016.

* (φωτογρ.) «Νυκτερινή έξοδος (για τους Αργεντινούς ποδοσφαιριστές του ΠΑΣ Γιάννινα)». *e Γιάννινα* (7 Μαρτίου 2012). Ανακτήθηκε στις 19-6-2016.

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Π.Α.Σ. Γιάννινα
Πατριάρχης Βασίλειος Α΄

Ο **Βασίλειος Α΄**, ο επονομαζόμενος *Σκαμανδρηνός*, διετέλεσε Πατριάρχης Κωνσταντινουπόλεως για τέσσερα έτη (970-974).

## Βιογραφικά στοιχεία
Πριν εκλεγεί Πατριάρχης, ήταν μοναχός «άγνωστος και άσημος» (και ως εκ τούτου ακίνδυνος) στον Όλυμπο της Συρίας και συνέχισε τον ασκητικό βίο και μετά την εκλογή του. Επελέγη από τον Αυτοκράτορα Ιωάννη Τσιμισκή, του οποίου μάλιστα σώζεται η ομιλία με την οποία ανήγγειλε την τοποθέτησή του. Σε αυτήν ανέφερε ότι βασίστηκε στην αυτοκρατορική του εξουσία για να τοποθετήσει στον εκκλησιαστικό θρόνο έναν άνθρωπο που έκρινε άξιο. Φαίνεται ότι βασικό κριτήριο του Αυτοκράτορα ήταν το πρότυπο θρησκευτικής αυστηρότητας που ακολουθούσε ο Βασίλειος. Εξελέγη στις 13 Φεβρουαρίου 970, Κυριακή της Ορθοδοξίας.

Ως Πατριάρχης συκοφαντήθηκε για συνωμοσία κατά του Αυτοκράτορα (ίσως προς όφελος του Βάρδα Σκληρού) και παράβαση ιερών κανόνων, αρνήθηκε όμως να παρουσιαστεί ενώπιον βασιλικού δικαστηρίου. Εξορίστηκε και κατέφυγε στη Μονή Σκαμάνδρου, που είχε ιδρύσει ο ίδιος, όπου και πέθανε.

Επί των ημερών του συντάχθηκε και κυρώθηκε ο λεγόμενος *Τράγος*, ο πρώτος Καταστατικός Χάρτης της μοναστικής Πολιτείας του Αγίου Όρους.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Οικουμενικό Πατριαρχείο 
* 
* 
* 
* 
* 
* 
* 
* 
* 

Βασίλειος Α
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα
Θαλής Τσιριμώκος

Ο **Θαλής Τσιριμώκος** (7 Σεπτεμβρίου 1954 - 19 Ιουνίου 2022) ήταν Έλληνας ποδοσφαιριστής. Αγωνιζόταν στη θέση του επιθετικού και ήταν ικανότατος σκόρερ.

## Καριέρα
Γεννήθηκε το 1954  Γονείς του ήταν ο βουλευτής στην προδικτατορική περίοδο με την Ένωση Κέντρου, Ιωάννης Θ. Τσιριμώκος , και η Αλίκη Καθαρείου ενώ ήταν και εγγονός του Θαλή Ι. Τσιριμώκου και της Ασημίνας Ευταξία.

Ο Τσιριμώκος ξεκίνησε την αθλητική του διαδρομή ως παίκτης του μπάσκετ, αγωνιζόμενος στα εφηβικά τμήματα του Παναθηναϊκού. Μάλιστα το 1978 είχε δοκιμαστεί στην ομάδα του τριφυλλιού ως ποδοσφαιριστής, αλλά αγωνίστηκε μόνο σε λίγα φιλικά και αποχώρησε για να πάει στην Καλλιθέα. Αγωνίστηκε αρχικά στον Α.Ο. Παγκρατίου και στη συνέχεια στην Καλλιθέα. Τη σεζόν 1979 - 1980 αγωνίστηκε στον ΠΑΣ Γιάννινα, όπου έχοντας την καλύτερη χρονιά του ανακηρύχθηκε 2ος σκόρερ της Α' Εθνικής με 16 γκολ σε 31 εμφανίσεις. Εκείνη τη χρονιά ο ΠΑΣ είχε την τρίτη καλύτερη επίθεση του πρωταθλήματος. Την επόμενη χρονιά αγωνίστηκε στον Άρη Θεσσαλονίκης όπου αγωνίστηκε για ενάμισι χρόνο και το Δεκέμβριο του 1981 μεταγράφηκε στον ΟΦΗ όπου τη χρονιά 1982-1983 αναδείχτηκε 3ος σκόρερ της Α' Εθνικής με 17 γκολ σε 32 εμφανίσεις και τη χρονιά 1984-1985 αναδείχτηκε 2ος σκόρερ της Α' Εθνικής με 15 γκολ σε 30 εμφανίσεις. Το καλοκαίρι του 1986 μεταγράφηκε στον Απόλλωνα Αθηνών όπου και έκλεισε την καριέρα του. Σημείωσε συνολικά 62 γκολ στην Α' Εθνική.

Ξεκίνησε την προπονητική του καριέρα από την Αγία Ελεούσα (1997), για να συνεχίσει στον Αιολικό, το Αγερσανί, την Κ19 του Εθνικού και ακολούθως την πρώτη ομάδα του Εθνικού (2011). Το 2012 επέστρεψε στην Αγία Ελεούσα και μετά πήγε στον **Α.Ο. Άνοιξης**. Ακολούθησε ο **Ολυμπιακός Αγίου Στεφάνου** και τελευταία ήταν σκάουτ για τον Ολυμπιακό Βόλου.
Απεβίωσε στις 19 Ιουνίου 2022.

## Προπονητική καριέρα
Μετά το τέλος της ποδοσφαιρικής καριέρας του ο Θαλής Τσιριμώκος αποφάσισε να μείνει στον χώρο, ως προπονητής. Δούλεψε σε διάφορες ομάδες Β’, Γ’, Δ’ Εθνικής και τοπικών πρωταθλημάτων. Ακόμη, προσέφερε ως συνεργάτης του Άγγελου Αναστασιάδη στον ΠΑΟΚ και διετέλεσε γενικός αρχηγός του ΠΑΣ Γιάννενα.

## Παραπομπές


## Εξωτερικοί σύνδεσμοι

* Συνέντευξη
* Συνέντευξη

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ο. Παγκρατίου